Amb la finalitat de facilitar espais formatius per a famílies en els centres educatius, us presentem la següent proposta formativa sobre com promoure el valor de l'esforç en els fills.
Aquest mòdul formatiu es complementa amb activitats per a alumnes, que els vostres fills poden desenvolupar en l'espai de tutoria a l'aula amb els seus mestres, i amb activitats complementàries per realitzar a casa, amb l'objectiu de treballar conjuntament família i centre educatiu.
Aquest mòdul formatiu està dissenyat com una activitat entre iguals.
Respon a la metodologia de reflexió sobre l'acció, d'aprenentatge a partir de la pràctica i l'experiència compartida.
Es suggereix coordinar els continguts d'aquesta formació per a pares i mares amb els continguts de l'acció tutorial dels alumnes, amb la finalitat que famílies i alumnes treballin el tema al mateix temps, millorant així la continuïtat i coherència educativa escola i família.
En cas que alumnes i famílies treballin aquest contingut de manera paral·lela, convindria que al final de les dues sessions del mòdul formatiu, el dinamitzador dediqués un espai de conversa amb els pares per intercanviar opinions sobre com treballar el tema amb els fills i així reforçar les dues actuacions.
Aquesta formació està dissenyada per desenvolupar-la al llarg de dues sessions d'una hora i 30 minuts, aproximadament.
Caldrà un espai per poder treballar en petits grups.
L'aula haurà de disposar d'un ordinador amb connexió a Internet i un projector.
Durant aquesta sessió es faran tres activitats.
Lectura breu de l'entrevista a Sophie Chabot, publicada a la revista "Cucafera", núm. 158, en què l'autora ens parla de la dificultat que els nens i joves s'esforcin i de la necessitat de treballar l'esforç a casa.
Després de llegir l'entrevista individualment, el dinamitzador pot iniciar un debat formulant les preguntes següents:
Veure el vídeo Eduquem l'esforç, ens ho agrairan, on la doctora M. Jesús Comellas, doctora en psicologia i professora de la Universitat Autònoma de Barcelona, ens parla de la importància d'ensenyar als nens i joves la cultura de l'esforç.
El dinamitzador explicarà l' enquesta d'autoconeixement per a pares i mares sobre el tema "el valor del l'esforç".
La passarà a tots els assistents, que l'hauran de contestar individualment.
Aquesta activitat es pot fer de dues maneres:
Un cop acabada l'enquesta, el dinamitzador triarà dues o tres preguntes per reflexionar entre tots a partir d'allò que han contestat i de les orientacions que es donen.
Full de valoració individual i proposta d'aplicació de la sessió. ( Fitxa Full de reflexió de la sessió )
També hauran d'indicar quines idees treballades es comprometen a portar a la pràctica amb els fills abans de la sessió següent.
En cas que alumnes i famílies treballin aquest tema de manera paral·lela el dinamitzador dedicarà un espai de conversa on els pares puguin intercanviar opinions sobre com fer amb els fills les activitats plantejades des de l'aula: trobar espais d'oci familiar per jugar als jocs proposats i per respondre el qüestionari que han elaborat els alumnes.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines de l'apartat Fomentem els valors, Esforç, segons la seva consideració personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.
Abans de començar a tractar els continguts de la sessió caldria que els assistents expliquessin quines dificultats han trobat per portar a la pràctica les propostes indicades en l'activitat de valoració de la sessió anterior.
Durant aquesta sessió es faran 3 activitats.
Veure el vídeo sobre la cultura de l'esforç ( Cultura de l'esforç 2 ) des del començament fins al minut 5:14, en què el professor Francesc Torralba ens parla sobre les dificultats que trobem per educar en l'esforç.
Lectura de l'article " Las destrezas de la voluntad ", on el filòsof J. A. Marina ens parla sobre com treballar la voluntat amb els nostres fills.
Després de llegir l'article individualment, el dinamitzador pot iniciar un debat formulant les preguntes següents:
Es repartirà a cada grup la primera part d'una de les converses que es troben a l'apartat corresponent del tema.
En les converses, un pare o una mare planteja un problema amb el seu fill sobre un tema.
Els pares de cada grup hauran de trobar la resposta que considerin millor per tractar les situacions plantejades.
Posteriorment, la resta dels assistents la comentaran i el dinamitzador proposarà que pensin en situacions quotidianes, en com reaccionarien ells en el mateix cas, en què creuen que farien els seus fills en la mateixa situació, etc., i llegirà la proposta que s'ofereix a la pàgina web.
Per finalitzar l'activitat, es passarà un full amb les orientacions per edats sobre el valor de l'esforç.
Full de valoració individual i proposta d'aplicació de la sessió. ( Fitxa Full de reflexió de la sessió ).
També hauran d'indicar quines idees treballades es comprometen a portar a la pràctica amb els fills.
En cas que alumnes i famílies estiguin treballant aquest tema de manera paral·lela el dinamitzador dedicarà un espai de conversa on els pares puguin intercanviar opinions sobre com fer amb els fills les activitats plantejades des de l'aula: trobar espais per veure plegats el curtmetratges proposats i comentar-los, i fer el seguiment del compromís que els fills han assumit.
Per finalitzar, el dinamitzador seleccionarà alguns dels recursos que trobareu a l'enllaç Recursos i eines de l'apartat de l'Esforç, segons el seu criteri personal i en funció del desenvolupament de la sessió, i els lliurarà perquè els assistents aprofundeixin a casa sobre el tema.